'Ons het gewen' sing Van Coke nou triomfantelik | Netwerk24
16 Junie 2021 10:00
Francois van Coke het die liedjie 'Ons het gewen' geskryf voordat hy die boksgeveg teen die voormalige Springbok-rugbyspeler Derick Hougaard gewen het. Foto: FVCImages
Francois van Coke Foto: FVCImages
Dit is egter geskryf voordat hulle op 29 Mei in die Sun Arena in Pretoria om die Boxop-titel meegeding het.
Daarom was Van Coke nog meer vasberade om te wen, en het ná ses rondes van appels swaai koning gekraai.
Die geveg was aanlyn en in Nu Metro-rolprentteaters te sien.
Dit het Van Coke geïnspireer om 'n oorwinningslied te skryf.
Die "opbouende klanke" van Queen se treffer "We Are the Champions" was sy inspirasie.
Ná die afloop van 'n strawwe skermsessie het Van Coke saam met Hunter Kennedy (Fokofpolisiekar en Die Heuwels Fantasties) en Fred den Hartog (Die Heuwels Fantasties) vir 'n skryfsessie bymekaargekom.
"Ek wou die woorde 'Ons wen' en 'Ons is lewendig' gebruik, want terwyl boks my baie gemotiveer het, het ons as Homo sapiens wat saam deur hierdie Covid-tyd kom, my ook geïnspireer," sê Van Coke.
"Die song het my gedwing om nog harder te werk en beter te prepare vir die fight. Musiek en boks wat saamsmelt. Mal tye inderdaad. Maar rock 'n roll sal altyd seëvier!
"Indien ek verloor het, sou ek die song iets anders genoem het en sou ek die release tot later geskuif het."
Die musiekvideo is in 'n dokumentêre styl deur die regisseur en kinematograaf Johannes Pieter Nel, verfilm, wat Van Coke se voorbereiding vir die boksgeveg insluit, asook grepe uit die geveg.